ČEHO SE OBÁVAM V PRAXI

Obáv ohľadom následnej praxe je mnoho, pre mňa predstavuje najväčšiu obavu moja vlastná nevedomosť. Viem, že je veľa komplikácií, ktoré ma môžu postihnúť, ale práve z mojej pozície, teda pozície študentky tretieho ročníka je pre mňa práve toto najväčší strašiak.

Obávam sa, že nebudem schopná promptne reagovať na stav pacientov, že s nimi nebuď vedieť správne komunikovať, že budú mať zo mňa pocit akoby som ani nevedela čo robím a nebudú mi dôverovať. Som si vedomá toho, že tento strach je v mojej pozícií do určitej miery neopodstatnený, ešte len budem mať príležitosť skúsiť si svoje vedomosti uplatňovať a zdokonaľovať v nasledujúcich, klinickejšie zameraných ročníkoch, ale predsa len niekde v úzadí táto obava pretrváva. Čím viac sa učím tým viac zisťujem aké je ľudské telo chytré a koľko toho vydrží a zároveň koľko malo chýba k tomu aby z neho vyhasol život, poprípade aby došlo k jeho poškodeniu, ktoré bude pacienta limitovať. Na druhej strane, sa na reálny kontakt s pacientami a prax veľmi teším adúfam, že sa mi tejto príležitosti jedného dňa naozaj dostane.

Nad inými obavami som sa doteraz popravde veľmi nezamýšľala, alebo teda, určite mi na um prišli rôzne myšlienky s tým spojené, ale jednoducho som ich len vytesnila aktuálnymi povinnosťami poprípade radosťami. Momentálne mi je prioritou zvládať skúšky a život po škole je pre mňa stále ešte nepredstaviteľný. Keď sa však nad tým zamyslím, je veľa veci ktorých sa obávať určite budem-či som si zvolila správne pracovisko, či som si vybrala správny obor, v akom kolektíve sa budem pohybovať, ako bude moja práca ohodnotená, čo sa odomňa bude očakávať, veľkú neznámu pre mňa predstavujespojenie práce s osobným životom, poprípade založenie rodiny.Musím sa ale priznať, že je pre mňa o týchto obavách zároveň zložité písať, pretože sa momentálne len racionálne zamýšľam nad možnými komplikáciami a pocit strachu alebo obáv necítim. Myslím si, že ešte len veľa obáv na mojom zoznamepribudne, keď sa tvárou v tvár stretnem so životom po škole (dúfam, že po úspešnom ukončení štúdia, samozrejme ak by k ukončeniu došlo predčasne asi by som sa musela potýkať s omnoho väčšími obavami).

Na záver by som rada napísala, že aj keď sa s budúcou praxou spája veľa otázok a obáv, tak predstavuje životnú zmenu, ktorá so sebou nesie taktiež nové možnosti, šancu spoznať nových ľudí, získať skúsenosti,otvoriť si obzory a rozvíjať svoju osobnosť.